Case ID: 1204283
Sentence 41: Baxış zamanı “City Tower”in qarşısında tikinti meydançasına diqqət etdikdə yük qaldıran kranın sağında avtokar, onun yanında isə 3x8 metr ölçülərdə boşluq olmuş və həmin boğluğun sol tərəfindəki metal armaturlar sınaraq içəriyə doğru əyilmişdir (İ cild, i.v.4-21); - “Yanğından mühafizə və yanğın siqnalizasiyası sistemlərinin təchizi və quraşdırılması haqqında” xx xxxx 2019-cu il tarixli müqavilədən görünür ki, “xxxxxxxxxxxxx” MMC ilə“xxxxxxxxx” MMC arasında mühəndislik, tikinti, quraşdırma, tamamlama və texniki dəstək xidmətlərinin həyata keçirilməsi və qüsurların aradan qaldırılması barədə müqavilə bağlanmış və qeyd olunan işlərin təhlükəsiz şəraitdə aparılmasını “xxxxxxxxx” MMC öz üzərinə götürmüşdür (İ cild, i.v.183-250, İİ cild, i.v.01-19); - Vergilər Nazirliyi Kommersiya hüquqi şəxslərinin dövlət reyestrindən çıxarışdan görünür ki, “xxxxxxxxx” MMC ********** nömrəli VÖEN əsasında xx.xx.2007-ci il tarixdə Azərbaycan Respublikası Vergilər Nazirliyi yanında Kommersiya hüquqi şəxslərin dövlət qeydiyyatı idarəsində qeydiyyatdan keçmişdir (İİ cild, i.v.66-67); - Azərbaycan Respublikası İqtisadiyyat Nazirliyi tərəfindən verilmiş 08 və xx xxxxxx 2017-ci il tarixli xüsusi lisenziyalardan görünür ki, “xxxxxxxxx” MMC-yə yanğınsöndürmə texnikası məhsulunun istehsalı və satışı, sınaqlarının keçirməsi, yanğından mühafizə sistemlərinin və vasitələrinin quraşdırılması, texniki xidməti və təmiri, yanğınsöndürmə ləvazimatının, ilkin yanğınsöndürmə vasitələrinin təmiri və onlara xidmət, yanğınsöndürmə vasitələrinin keyfiyyətinin bərpasının həyata keçirilməsinə icazə verilir (İİ cild, i.v.69-71); - xx.xx.2018-ci il tarixli, 11-KŞ nömrəli əmrdən görünür ki, Zərərçəkmiş şəxs “xxxxxxxxx” MMC-də əmək müqaviləsinin bağlanması ilə bağlı əmək müqaviləsi bildirişinin alındığı tarixdən mexaniki şöbəyə usta köməkçisi vəzifəsinə təyin edilmişdir (İİ cild, i.v.76, 81); - Azərbaycan Respublikası Səhiyyə Nazirliyi Məhkəmə-Tibbi Ekspertiza və Patoloji Anatomiya ETT Birliyinin Nəsimi rayon şöbəsinin xx.xx.2019-cu il tarixli, 95 saylı rəyinə əsasən Zərərçəkmiş şəxs meyitində baş beyinin toxumasına, qişalarına, mədəciklərinə qansızmalar, beyinciyin, uzunsov beyinin və Varol körpüsünün toxumasına qansızma, kəllə sümüklərinin qəlpəli sınıqları, sol gicgah-təpə-ənsə nahiyəsində yumşaq toxumalar altına qansızma, sol gicgah əzələsinə qansızma, başın ənsə nahiyəsinin əzilmiş-cırılmış yarası, sağdan İİİ, İV, V, Vİ qabırğaların kürək xətti üzrə, soldan İİİ, İV qabırğaların örta körpücük, V, Vİ qabırğaların ön qoltuq xətləri üzrə sınıqları, sağ ağciyərin və qaraciyərin cırılmış yaraları, döş qəfəsinin ön və sağ yan səthlərinin, sağ budun qançırları, alın nahiyəsinin, hər iki bazunun, döş qəfəsinin ön səthinin, sağ budun sıyrıqları vardır.